6 पंचायतों के 10 गांवों में 1748.85 लाख के काम
डूंगरपुर| खुलेमें शौच मुक्ति के नगर परिषद डूंगरपुर ने नवाचार किया है। इसके तहत स्वच्छ भारत मिशन में शौचालय बनाने के लिए सरकार से मिलने वाले 8 हजार रुपए के अतिरिक्त अब 4 हजार रुपए का अनुदान नगर परिषद की ओर से भी दिया जाएगा। ऐसे में अब कुल अनुदान राशि 12 हजार रुपए दी जाएगी।
डूंगरपुर शहर में 5200 मकान हैं। 1389 गरीबी रेखा के नीचे बसर करने वाले ऐसे परिवार हैं, जिनके घरों में शौचालय नहीं है। सरकार ने उनका चयन शौचालय निर्माण के लिए 8 हजार रुपए की अनुदान राशि के लिए किया है। लेकिन फिर भी कई परिवारों की आर्थिक स्थिति ऐसी नहीं है, जो कहीं अन्य से थोड़ी बहुत राशि जुटाकर शौचालय का निर्माण करा सके। साथ ही कई अन्य गरीब परिवार भी हैं, जो शौचालय बनवाना तो चाहते हैं, लेकिन बीपीएल सूची में शामिल होने से रह गए हैं। इसके लिए सभापति ने परिषद के एक कर्मचारी, संबंधित पार्षद जेईएन से रिपोर्टिंग करवाने का कार्य शुरू कर दिया है। ये टीमें हर सोमवार को अब अपनी रिपोर्ट सौंप रही है, जिसमें शौचालय निर्माण की प्रगति पर मंथन भी हो रहा है। यदि ऐसे परिवार रिपोर्ट में सामने आते हैं, जो बीपीएल नहीं हैं, लेकिन वास्तव में गरीब हैं तो उनके नामों पर भी विचार हो रहा है। राज्य सरकार से मिलने वाले 8 हजार रुपए की राशि के अतिरिक्त 4 हजार रुपए परिषद भी अपनी तरफ से लाभार्थी को सौंपेगी। यह राशि निर्माण पूरा होने की जेईएन से मिली तकनीकी रिपोर्ट के बाद सौंपी जाएगी।
56लाख रुपए का वित्तीय भार परिषद पर बढ़ेगा
सभापतिकेके गुप्ता ने बताया कि सभी घरों में शौचालय बनाने के लिए दी जाने वाले 4 हजार रुपए प्रति यूनिट की राशि से परिषद की जेब से करीब 56 लाख रुपए खर्च होंगे। उन्होंने बताया कि यह वित्तीय बोझ ही सही, लेकिन हमारा उद्देश्य पूरी तरह से खुले में शौच मुक्ति के अभियान को सफल बनाना है।
अासपुर. पंचायत समिति की विशेष साधारण सभा की बैठक में चर्चा करते अधिकारी।
भास्कर संवाददाता|आसपुर
मुख्यमंत्रीजल स्वावलंबन योजना के तहत आसपुर पंचायत समिति की विशेष साधारण सभा का आयोजन सोमवार को हुआ जिसमें प्रस्तावित योजना और बजट का सदस्यों ने अनुमोदन किया।
अध्यक्षता प्रधान चिमनलाल मीणा ने की। मुख्य अतिथि उपप्रधान मुकेश कलाल, विशिष्ट अतिथि जल संसाधन विभाग के अधिशाषी अभियंता शंकरलाल राठौड़, जलग्रहण के सहायक अभियंता वीके जैन थे। बीडीओ वेदप्रकाश मीणा ने स्वागत किया। एईएन जैन ने बताया कि इसमें आसपुर पंचायत समिति की 6 पंचायतों का योजना के तहत चयन किया है।
इसमें विभिन्न विभागों की और से जल संरक्षण सहित सार्वजनिक और निजी स्तर पर कार्य किये जाएंगे। गांवों में जलग्रहण, नरेगा, सिंचाई, वन, सार्वजनिक निर्माण विभाग, कृषि , जल, स्वास्थय एवं अभियांत्रिकी विभाग अलग अलग कार्य करवाएंगे। 6 पंचायतों के 10 गांवों की 4985 हेक्टेयर जमीन पर 1748.85 लाख लागत के विभाग वार कार्यों की योजना प्रस्तुत की गई। वीरेंद्रसिंह सिसोदिया, पंसस भवानसिंह राठौड़, पर्बतसिंह, भूरालाल पाटीदार, राकेश मीणा, प्रकाश मीणा मौजूद थे।
येगांव होंगे लाभान्वित
ग्रामपंचायत पूंजपुर में पूंजपुर और निहालपुरा, कतिसौर में कतिसौर, गलियाणा में गलियाणा, नवा गांव और रायणा, भेवडी में उस्मानिया, बनकोडा में लोकिया बनकोडा और मोवाई ग्राम पंचायत में बड़लिया और गड़ा सिंहालिया गाँवों का चयन किया गया है। इनमें विभागों की ओर से जल संरक्षण और जल संवर्धन के कार्य कराए जाएंगे।
hin_Deva hin_Deva hin_Deva hin_Deva hin_Deva hin_Deva mai_Deva hin_Deva hin_Deva hin_Deva hin_Deva hin_Deva